પુખ્ત સ્ત્રી તરીકે પોતાના એક્સ સાથે સહજ આદરથી ડિસટન્સ જાળવવું જરૂરી છે. મને અહીં એક જ વિચાર આવે કે કંગના સારી અભિનેત્રી છે. તેણે પોતાનો કારકિર્દી પોતાની પ્રતિભાથી ઘડી હોય તો સેક્સુઅલ વાયલન્સના પુરાવા ન હોય તો ખોટી રીતે કોઈ પુરુષને જાહેરમાં ઉતારી પાડવો યોગ્ય નથી. આ મારો અંગત અભિપ્રાય છે. બીજાનો અભિપ્રાય જુદો હોઈ શકે અને તેનો હું આદર કરૂં છું. વળી મોનિકા લેવિન્સ્કીને યાદ કરીએ તો એણે પોતે જ કહ્યું છે કે એણે ઓફિસમાં એકવાર બિલ ક્લિન્ટનને કહ્યું હતું કે મને તમે ગમો છો તેણે અંગ્રેજીમાં ક્રશ શબ્દ વાપર્યો છે. આવું કહેતી સમયે મોનિકાએ બિલની આંખોમાં આંખ પરોવી હશે. અમેરિકન પ્રમુખ આખરે પુરુષ છે. ૨૨ વરસની યુવાન સ્ત્રી તેને આમંત્રણ આપતી હોય તો ક્ધટ્રોલ નહીં થયો હોય. વળી મોનિકા પોતે જ કહે છે કે તેમની વચ્ચે જે સંબંધ બંધાયો તે સહમતીથી હતો. બિલ ક્લિન્ટન પ્રતિભાશાળી પુરુષનો સ્વામી છે અને સ્ત્રીઓ પણ પુરુષો પ્રતિ આકર્ષાતી હોય છે તે સહજ છે. પણ, સ્પર્શ કરવાની પહેલ પુરુષ કરતો હોય છે. પોતાને ગમતો પુરુષ પહેલ કરે તે સ્ત્રીઓને પણ ગમતું હોય છે.